Alla lihthanke piirmäära jääva hanke “Paide linna PAIde lasteaia Lillepai maja (Tallinna tn 49, Paide linn) ventilatsiooni projekteerimistööde teostamine“.

Käesolevaga teeme pädevatele pakkujatele ettepaneku pakkumuse esitamiseks ja pakkumuse edukuse korral hankelepingu sõlmimiseks.

Hanke eesmärgiks on leida töövõtja Paide linna PAIde lasteaia Lillepai maja (Tallinna tn 49, KÜ 56701:001:0042) ventilatsioonisüsteemi projekteerimiseks põhiprojekti staadiumis, et järgmiste hangete tulemusel korraldada selle väljaehitamine koos käesoleva hanke tulemusel koostatud põhiprojekti detailiseerimisega.

Pakkumuse koostamisel ja lepingu täitmisel lähtuda Eesti Vabariigis kehtivate õigusaktidest, sh

Vabariigi Valitsuse 06.10.2011 määrusest nr 131 „Tervisekaitsenõuded koolieelse lasteasutuse maa-alale, hoonetele, ruumidele, sisustusele, sisekliimale ja korrashoiule“;

Majandus- ja taristuministri 17.07.2015 määruse nr 97 „ nõuded ehitusprojektile“ kehtivast redaktsioonist

EVS 932:2017

EVS 906:2018

Tervisekaitsenõuded koolieelse lasteasutuse maa-alale, hoonetele, ruumidele, sisustusele ja korrahoiule. 3 peatükk. (Vabariigi Valitsuse määrus nr. 131 - 06.10.2011)

Pakkumuse koostamise ja hankelepingu täitmise etapis pakkuja/töövõtja vaatab objekti tähelepanelikult üle, võrdleb reaalset olukorda hankedokumentides esitatuga. Vastuolude puhul taotleb hankijalt selgitusi,

Pakkumuse koostamise ja hankelepingu täitmise etapis pakkuja/töövõtja intervjueerib tellijat, et täpsustada hankedokumentides detailselt esitamata tellija soovid, ning koostab projekti selliselt, et selle (etapiviisilisel) väljaehitamisel saaksid maksimaalselt tagatud tellija põhjendatud ootuste täitmine töökorralduslikult ja rahaliselt optimaalsetel tingimustel.

1. Olemasolev olukord.

Lasteaia hoone (ehitisregistri kood 107011850) on ehitatud 1986. aastal. Peale ehitust on hoones tehtud mõningaid ümberehitusi ja kaasajastamisi. Hoonel on kolm omavahel ühendatud tiiba, milledest kaks (A ja C tiivad) on kahekordsed ja üks (B tiib, sisaldab ka kööki) on ühekordne.

Hoone üldpind on ehitisregistri järgi on 2182,5 m2 , erinevate ümberehituste tõttu ca 2300 m2 , sh A tiiva üldpind ca´ 894 m2, B tiiva üldpind ca´ 454 m2, C tiiva üldpind ca´ 948 m2.

* 1. A tiib on kahekorruseline hoone osa, kus mõlemal korrusel on lasteaia rühmaruumid, riietusruumid ning sansõlmed. Tiiva esimesel korrusel paiknevad ruumid 2-le lasteaiarühmale, igaühes maksimaalselt 24 last ja 2 täiskasvanut, teisel korrusel paiknevad ruumid 4-le lasteaiarühmale, igaühes maksimaalselt 24 last ja 2 täiskasvanut. Laste arv ruumides on näidatud lisatud alusjoonistel. A tiivas sundventilatsioonisüsteemi ei ole ja kunagi ei ole olnud.
  2. C tiib on kahekorruseline hoone osa. Algselt oli see analoogne A tiivaga (esimesel korrusel ruumid 2-le lasteaiarühmale, teisel korrusel ruumid neljale lasteaiarühmale). Käesoleval ajal pärast korduvaid ümberehitusi ja -kujundamisi on
     1. C-tiiva esimesesel korrusel telgede 9-19 vahel on lasteaia tegevusruumid, söögisaal ja terapeutide kabinetid. Esimese korruse ruumides 65, 66, 67, 68, 69, 70, 71, 55, 56, 85 tegutseb MTÜ „Me hoolime Sinust“ ja kasutab neid ruume erivajadustega inimeste päevakeskusena igapäevaelu toetamise teenuse pakkumiseks.
     2. C-tiiva teisel korrusel MTÜ „Me hoolime Sinust“ ruumides nr 24, 25, 26, 27, 28, 29, 30, 31, 32, 33, 34, 35, 36, 37, 38, 39 osutab erihoolekandeteenuse igapäevaelu toetamise teenust (päeva- ja nädalahoiuteenust (intervallhoidu)).
     3. C-tiiva teisel korrusel MTÜ „Me hoolime Sinust“ ruumides nr 40, 41, 42, 43, 44, 45, 46, 47, 48, 49, 50, 51, 52, 53, 54, 55 osutab lapsehoiuteenust.
     4. C-tiiva teisele korrusele on välja ehitatud sundventilatsioonisüsteem. C-tiiva esimesel korrusel ventilatsioonisüsteemid puuduvad.
     5. B tiib on hoone ühekordne hoone osa, kus on söögisaal, lasteaia saal, õpetajate tuba, tehnilised ruumid ja köök. Inimeste arv ning seadmete arv ja tehnilised näitajad ruumides täpsustatakse tööde teostamise käigus. B tiiva lasteaia saali jaoks on välja ehitatud ventilatsioonisüsteem, mis tellijat rahuldab. Köögis on põhiliste köögiseadmete kohal väljatõmbekubu, mis tellija hinnangul täielikult ei taga oma eesmärki. B-tiiva ülejäänud ruumides sundventilatsioonisüsteemid puuduvad.
  3. Varasemal perioodil on hoone C-tiiva otsa teise korruse tasandile telgede 17-18 piirkonda ehitatud ventilatsioonikamber, mis teenindab C-tiiva teise korruse ja B-tiiva saalikompleki ventilatsioonisüsteeme.

1. Käesoleva hanke eesmärk on
   1. hinnata olemasolevate ventilatsioonisüsteemide olukorda (ventilatsiooniagregaadid, torustikud, õhuhulkade vastavus normidega, töötamise müra jne), nende rekonstrueerimise või täieliku uuendamise vajadust.
   2. Kogu hoonet hõlmavad ventilatsioonisüsteemid projekteerida nii, et neid oleks võimalik ehitada ja ekspluateerida hoone osade kaupa (ajutiselt kasutamata ruume ei pea pidevalt ventileerima, osade ruumide rekonstrueerimise ajal võiks ülejäänud lasteaia ruumides tegutseda lasteaed ja teised ruumikasutajad tavapärasel viisil). Hankija eelistus grupeerimiseks on:
      1. A-tiib,
      2. C-tiiva teine korrus
      3. C-tiiva esimene korrus
      4. B-tiiva saalikompleks
      5. B-tiiva köögi tehnoloogiline ventilatsioon
      6. B-tiiva ülejäänud ruumid
   3. Kõik ventilatsiooniseadmed näha ette soojusvahetitega, vesi (küttesüsteemist) järelküttega.
   4. Köögi ventilatsiooniseadmetena kasutada vahesoojuskandjaga seadet vee-järelküttega.
   5. Hankija eelistab olemasolevate ja täiendavalt paigaldatavate ventilatsiooniagregaatide paigaldamist olemasolevasse või juurdeehitatavasse ventilatsioonikambrisse (näiteks A-tiiva ja B-tiiva liitumise piirkonda teise korruse tasandile), mitte õueseadmeid. Ventilatsioonikambri projekteerimisega mitte takistada vee äravoolu katustel olemasolevatesse äravoolulehtritesse, mitte sulgeda enneaegselt loomuliku ventilatsiooni kanaleid, ventilatsioonikamber siduda hoone olemasoleva kahekorruselise osaga, st peab moodustama hoone ühtse terviku. Taastada rikutav katusekate ning tagada katusevee korrektne äravool, ventilatsioonikamber viimistleda põhihoonega analoogseks. Ligipääs ventilatsioonikambrisse on lubatud katuselt. Ventilatsioonikambri(te)sse näha ette nende tööks vajalikud kõik kommunikatsioonid (elekter, küte/soojavarustus, kanalisatsioon, andmeside).
   6. Projektdokumentatsioon väljastatakse tellijale digitaalselt. Joonised .dwg formaadis, dubleeritud ka .pdf formaati. Tekstid ja tabelid vastavalt .doc ja .xls formaadis, dubleeritud .pdf formaati. Illustratiivne materjal võib olla ka laialtkasutatavas pildiformaadis. Muude formaatide kasutamine kooskõlastatult tellijaga.
   7. Töövõtja kohustus on projektdokumentatsioon laadida ehitusregistrisse kasutusloa taotluseks.
   8. Samaaegselt ventilatsiooni projekteerimisega võib toimuda ka elektrisüsteemi ja nõrkvoolusüsteemide rekonstrueerimise projekteerimine teise töövõtja poolt . Ventilatsiooni projekteerimise töövõtja teeb koostööd teiste süsteemide projekteerijatega, vähendamaks vastuolude tekkimise võimalusi.
   9. Tööde eest tasumine:
      1. 70 % lepingu maksumusest peale tellija poolt kooskõlastatud projekti laadimist ehitisregistrisse.
      2. 30 % lepingu maksumusest peale kõigi vajalike kooskõlastuste saamist ja ehitusloa väljastamist.
2. Nõuded pakkujale
   1. Pakkuja peab omama registreeringut Eesti äriregistris.
   2. Pakkuja on pädev ventilatsioonisüsteemide projekteerimiseks. Nõue on täidetud, kui
      1. Pakkuja omab MTR-s registreeringut ventilatsioonisüsteemide (sisekliima tagamise süsteemid) projekteerimiseks;
   3. Pakkuja on viimase 3 aasta jooksul ehitanud ja/või projekteerinud vähemalt 500 m2 hoone sundventilatsioonisüsteemi.
   4. Pakkujal puudub 100 eurot ületav maksevõlgnevus Eesti Vabariigi ja Paide linna ees
3. Selgitusi hanke osas annab Enn Mäger, tel 5077131, [enn.mager@paide.ee](mailto:enn.mager@paide.ee).
4. Pakkumuste esitamine
   1. Digitaalselt allkirjastatud vormikohased pakkumused koos pädevust tõestavate dokumentidega esitada elektronkirjaga aadressile enn.mager@paide.ee hiljemalt 30.09.2024 kella 09.00-ks.
5. Läbirääkimised
   1. Hankija jätab endale õiguse pidada pakkujatega vajadusel läbirääkimis pakkumuste maksumuse, tööde koosseisu, ajagraafiku muude oluliste näitajate osas.
   2. Sõltuvalt esitatud pakkumuste näitajatest valib hankija välja ühe või mitu pakkujat, kellega pidada läbirääkimisi
6. Pakkumuste hindamine
   1. Kvalifikatsioonõuetele vastavate pakkujate hankedokumentide nõuetele vastavaid pakkumusi hindab hankija lähtuvalt pakkumuse maksumusest ja hankelepingu täitmise ajast alates pakkumuse edukaks tunnistamisest.
      1. Pakkumuse maksumus. Kriteeriumi osatähtsus on 90 %. Madalaima pakutud maksumusega pakkumuse maksumus jagatakse hinnatava pakkumuse maksumusega ja korrutatakse pakkumuse maksumuse osatähtsusega. Saadakse pakkumuse maksumuse kaalutud hindepunktid.
      2. Tööde teostamise aeg päevades. Kriteeriumi osatähtsus on 10 %. Vähim pakutud tööde kestvus jagatakse pakutud tööde kestvusega ja korrutatakse tööde kestvuse osatähtsusega. Saadakse tööde kestvuse kaalutud hindepunktid. Hankija hindab vähimaks reaalseks tööde kestvuseks 45 päeva kõik pakutud tööde kestvused alla 45 päeva hinnatakse kui 45 päevase tööde kestvusega pakkumusi.
   2. Pakkumuse maksumuse kaalutud hindepunktid ja tööde kestvuse kaalutud hindepunktid liidetakse ja edukaks pakkumuseks tunnistatakse suurima kaalutud punktide summaga pakkumus.

Pakkumuse vorm

1. Alla lihthanke piirmäära jääv hange „Paide linna PAIde lasteaia Lillepai maja (Tallinna tn 49, Paide linn) ventilatsiooni projekteerimistööde teostamine“.
2. Pakkuja nimi, registrikood ………………., asukoht
3. Pakkuja esindaja hankemenetluses
   1. Nimi …………………..
   2. E-post …………….. tel. ………………….

Pakkumus

1. Pakkumuse esitamisega seoses kinnitame:
   1. Oleme suure hoolsusega tutvunud hankedokumentidega ning hankeobjektiga. Oleme saanud hanke ülesande ja hankeobjekti kohta piisaval määral informatsiooni objektiivse ja reaalse pakkumuse esitamiseks. Pakkumuses on arvestatud kõigi tegevuste ja kulutustega, mis on vajalikud põhiprojekti(de) koostamiseks ja esitamiseks.
   2. Omame Hankedokumentides nõutud ja pakutud tööde teostamiseks piisavat pädevust.
   3. Tööde ja tegevuste, mille pädevus meil puudub, teostamiseks kaasame seaduses nõutud pädevusega isikud.
   4. Hankelepingu täitmise eest vastutab ………….. (nimi, registrikood)
   5. Referentsobjektina esitame ……………… (objekti nimi, ehitisregistrikood), tellija ………, tellija kontaktisik (tel, e-post) …………, tööde teostamise aeg.
2. Pakkumushinnas sisalduvad kõik tegevused ja kulud, mis kaasnevad ja/või võivad kaasneda antud tööde ja tegevuste läbiviimisega. Pakkumishind sisaldab Tellijale valmis tööde vastuvõtmise esitamisega seotud tegevusi ja kulutusi, samuti kõigi lubade ja kooskõlastuste hankimist, mis on vajalikud tööde teostamiseks.
3. Esitame omapoolse pakkumuse
   1. Pakume põhiprojekti staadiumis projekteerimistööde maksumuseks ………. Eurot, millele lisandub käibemaks.
   2. Väljastame ehitusprojekti tellijale ……….. päeva jooksul meie pakkumuse edukaks tunnistamisest.

Pakkuja esindaja (nimi)

Allkirjastatud digitaalselt